open-index/open-wikipedia-markdown huggingface dataset:
न्यूज़ीलैण्ड के क्षेत्र

**क्षेत्र** न्यूज़ीलैण्ड की स्थानीय सरकार का सबसे उच्च स्तर है। देश में कुल 16 क्षेत्र हैं। इनमें से 11 को निर्वाचित क्षेत्रीय परिषद द्वारा संचालित किया जाता है तथा बाकि के पाँच को प्रादेशिक प्राधिकरण संचालित करते हैं, जो स्थानीय सरकार का दूसरा उच्च स्तर है। ये भी क्षेत्रीय परिषद की तरह कार्य करते हैं इसलिए इन्हें एकात्मक प्राधिकरण के नाम से भी जाना जाता है।

## क्षेत्रों की तालिका

टिप्पणी: (1) यह क्षेत्र क्षेत्रीय परिषद की बजाय ऐकिक प्राधिकरण द्वारा प्रशासित हैं (2) गिस्बॉर्न क्षेत्र को लोकभाषा में अभी-भी अपने पूर्व नाम "ईस्ट केप" (East Cape, अर्थ: पूर्व अंतरीप) या "ईस्ट कोस्ट" (East Coast, अर्थ: पूर्व तट) से जाना जाता है

## इन्हें भी देखें
* न्यूज़ीलैण्ड के क्षेत्रीय प्राधीकरण
* उत्तर द्वीप
* दक्षिण द्वीप

## सन्दर्भ

श्रेणी:न्यूज़ीलैण्ड के क्षेत्र
क्षेत्र
श्रेणी:ओशियानी देशों के उपविभाग
रैंफोरिंकस

right|thumb|300px|रैम्फोरिंकस का जीवाश्म
**रैंफोरिंकस** (Rhamphorhynchus) के जीवाश्म बवेरिया (जर्मनी) के सोलेनहोफेन प्रदेश तथा इंग्लैंड की किंमेरिज मिट्टियों (Kimmeridge clay) में पाए गए हैं। ये टेरोडैक्टिला (Pterodactyla) अर्थात् पक्षी सरट, टेरोसॉरिया गण के पंखधारी तथा उड़नेवाले विलुप्त सरीसृप (reptiles) हैं, जिनके जीवाश्म (fossils) जर्मनी के कुछ भूक्षेत्रों में मिले हैं। इनका वृद्विकाल जुरैसिक युग माना गया है, जो सरीसृप वर्ग के जंतुओं के विकास का मध्यकाल कहा जाता है। इन जंतुओं को कुछ विभिन्नताओं के कारण समूहों में विभाजित किया गया है। एक समूह के जंतुओं की पूँछ लंबी होती थी, जिसके एक छोर पर पंख (fin) होता था, तथा दूसरे समूह के जंतुआं में पंख का सर्वथा अभाव था।

रैंफोरिंकस का सिर लगभग ३.१/२ इंच लंबा था। मुखद्वार अधिक चौड़ा तथा लंबे एवं तीक्ष्ण नुकीले दाँतों से युक्त था। नेत्र निचले जबड़े के संधिस्थान के ऊपर स्थित थे। इनका आकार बहुत बड़ा तथा इनकी दीवारों में पक्षियों के सदृश अस्थि के कई टुकड़े होते थे। दोनों नासा छिद्र नेत्र के सम्मुख कुछ दूर पर स्थित थे। लगभग २* लंबी तथा नम्य ग्रीवा के ऊपर समकोण रूप से सिर जुड़ा हुआ था। धड़ अपेक्षाकृत छोटे आकार का, लगभग ४* लंबा, था। पूँछ की लंबाई लगभग १५'' थी। कई भिन्न भिन्न भागों द्वारा बने रहने पर भी अनुमानत: संपूर्ण पूँछ की गति एक साथ ही होती होगी, क्योंकि योजक कंडरा (tendons) अस्थिभूत (ossified) थे। इनके पक्ष केवल त्वचा के प्रसार के कारण बनी झिल्लियों के द्वारा निर्मित थे। ये अपेक्षाकृत अधिक लंबी अग्रबाहु (fore limb) एवं समुन्नत चतुर्थ अँगुली के द्वारा सधे हुए थे। इन दोनों पक्षों के प्रसार की लंबाई लगभग २५� � थी। शेष चारों अँगुलियों में केवल तीन ही चंगुल के रूप में परिवर्तित थीं, कनिष्ठा का अभाव था। पक्ष की झिल्लियाँ शरीर के दोनों पारर्श्वों से पश्चपाद (hindleg) के साथ मिली हुई थीं। इनकी चंगुल सदृश, तीनों अंगुलियाँ संभवत: खाद्य पदार्थ को ग्रहण करने तथा भू पर उतरने में सहायक थीं। पूँछ का पश्च भाग कुछ चौड़ा तथा झिल्लियों के अनुप्रस्थ जालक (plexers) के द्वारा बना हुआ था। पश्चपाद का शेष भाग अधिक लंबा था तथा इसके साथ पाँच लंबी अंगुलियाँ जुड़ी हुई थीं। प्रथम अंगुली के अतिरिक्त, शेष चारों अँगुलियों के मध्य संभवत: झिल्लियों का संबंध था। रैंफौरिंकस का संपूर्ण शरीर चिकना तथा शल्क (scales) रहित था। केवल शिर के ऊपर कुछ लोम (hair) जैसे प्रोद्वर्ध (protuberances) थे।

इन जंतुओं के पक्ष वस्तुत: पक्षियों के पक्ष से सर्वथा भिन्न थे, क्योंकि इनके ऊपर परों का अभाव था। ये वायव्य सरीसृप मत्स्यभक्षी ज्ञात होते हैं। ये संभवत: समुद्र के ऊपर मछलियों की खोज में उड़ा करते थे। विश्राम के समय पृथ्वी पर चलना इनके क्षीण पैरों के लिए संभव नहीं था, इसलिये ये चमगादड़ की तरह वृक्षों की शाखाओं या चट्टानों से लटकते हुए झूलते रहते थे।

## इन्हें भी देखें
*टिरैनोडॉन (Pteranodon)

श्रेणी:जीवाश्म
टिरैनोडॉन

**टिरैनोडॉन** (Pteranodon) टेरोसोर प्रजाति का विलुप्त जन्तु है। ये पुच्छविहीन थे।

संयुक्त राज्य (अमरीका) के पश्चिम, कैनसैस में क्रिटेशन (cretaceous period) की चट्टानों में पाए गए टिरैनोडॉन के जीवाश्म अधिक महत्वपूर्ण हैं। विलुप्त टिरेनोडॉन के पक्ष की सर्वाधिक लंबाई २७ फुट तक पाई गई है। अत: उड़नेवाले सभी जंतुओं से इनका आकार अधिक बड़ा जान पड़ता है। फिर भी इनका भार अधिक नहीं था, क्योंकि भुजाओं की अस्थियाँ खोखली तथा बहुत पतली दीवारों वाली थीं। इनकी चोंच दंतविहीन होती थी तथा सिर के ऊपर अस्थि का एक उभरा हुआ भाग था। इन बृहत्काय पक्षीसरट जंतुओं का मस्तिष्क असामान्य प्रकार से पक्षियों के मस्तिष्क के सदृश था। ध्रणकेंद्र अधिक उन्नत न होने के कारण, खाद्य पदार्थ ग्रहण करने के लिए इन्हें विशेष रूप से अपनी दृष्टि पर ही आश्रित रहना पड़ता था। टिरैनोडॉन तथा इनकी प्रजाति के अन्य जंतु उड़नेवाले अंतिम सरीसृप थे। इस काल तक पक्षियों का विकास कहीं अधिक हो चुका था, जिन्होंने शीघ्र ही वायव्य जंतुओं का स्थान ग्रहण कर लिया।

## इन्हें भी देखें
*रैंफोरिंकस

## बाहरी कड़ियाँ
* ''Pteranodon'' &ndash; A Photographic Atlas &ndash; at Oceans of Kansas Paleontology
* Documented finding of a young male ''Pteranodon sternbergi'' (Oceans of Kansas Paleontology)

श्रेणी:जीवाश्म
श्रेणी:विलुप्त प्रजाति
श्रेणी:टेरोसोर​
रुपेश तळासकर

**रुपेश तळासकर** (जन्म: ३ जून १९८४) रुपेश तळासकर- का जन्म पुनॎ के विश्रांतवाडी ग्राम के एक संपन्न परिवार में हुआ। रुपेश तळासकर ने मुंबई की नामी (बालमोहन विद्या मंदिर) पाठ्शालासे अपनी माध्यमिक शिक्षा पुरी की। उसके बाद उन्होने अपनी आगे की पढाई पुरी करने के लिये एल.एस. रहेजा स्कुल ऑफ आर्ट मैं प्रवेश लिया, वाहसे उन्होने जी. डी. आर्ट की अंतिम वर्ष मैं महाराष्ट मैं प्रथम आने का मन हासील किया और तुरंत ही अपनी व्यावसाईक कारगीर्दी की शुरवात की। उन्होने भारत मैं डिजिटल आर्ट फाऊनडेशन ग्रुप ऑफ इंडिया ये आंदोलन की शुरुवात की। वह आज नियमित रूप से कला सृजन में रत हैं। .

## प्रारंभिक जीवन और शिक्षा
**रुपेश तळासकर** (जन्म: ३ जून १९८४) रुपेश तळासकर- का जन्म पुनॎ के विश्रांतवाडी ग्राम के एक संपन्न परिवार में हुआ। रुपेश तळासकर ने मुंबई की नामी (बालमोहन विद्या मंदिर) पाठ्शालासे अपनी माध्यमिक शिक्षा पुरी की। उसके बाद उन्होने अपनी आगे की पढाई पुरी करने के लिये एल.एस. रहेजा स्कुल ऑफ आर्ट मैं प्रवेश लिया, वाहसे उन्होने जी. डी. आर्ट की अंतिम वर्ष मैं महाराष्ट मैं प्रथम आने का मन हासील किया और तुरंत ही अपनी व्यावसाईक कारगीर्दी की शुरवात की। उन्होने भारत मैं डिजिटल आर्ट फाऊनडेशन ग्रुप ऑफ इंडिया ये आंदोलन की शुरुवात की। वह आज नियमित रूप से कला सृजन में रत हैं। .

## व्यवसाय
आधुनिक चित्रपटाच्या माध्यमात काम करत असताना संकल्प चित्रकला, स्टोरी बोर्ड या सारख्या क्षेत्रात आपला ठसा उमटवला. 

### कुछ जरूरी काम
*(२०१०) कुंभ-करण (TV सिरीयल कार्टून नेटवर्क ) कला दिग्दर्शक
*(२००९) म्युझिक विडिओ " Lady Ice" Rock band Duran Duran. - कला दिग्दर्शक
*(२०१२) " "बॉलीवूड चित्रपट स्टोरी बोर्ड   

## वैयक्तिक जीवन
*रूपेश ने रुतु के साथ से शादी की है, उनके पिता और चाचा रूपेश की तरह वह एक चित्रकार और कार्टूनिस्ट है। वह मुंबई में अपने माता पिता और पत्नी के साथ रहते हैं।

## पुरस्कार
महाराष्ट्र शासन पुरस्कार २००५ जी. डी. आर्ट च्या शेवटच्या परीक्षेत महाराष्टातून प्रथम येण्याचा मान.

## सन्दर्भ

## बाह्य दुवे
*ब्लॉग
*स्केचबुक
*लाईफ ड्रॉइंग 
*सि. जी. सोसायटी
*डेविअन आर्ट
*सि.जी. तंत्र
*कोरफ्लोट 
*सि.जी.. अरीना
*सि.जी. हब 
*बझ 
*कॉलेज वर्क

श्रेणी:पेशानुसार_मराठी_व्यक्ती
श्रेणी:मराठी_चित्रकार
श्रेणी:प्रदेशानुसार_चित्रकार
श्रेणी:भाषकत्वानुसार_व्यक्ती
श्रेणी:प्रदेशानुसार_व्यंगचित्रकार
श्रेणी:भारतीय_व्यंगचित्रकार
श्रेणी:मराठी_व्यंगचित्रकार
श्रेणी:कोकणी_व्यक्ती
कॉलेज स्ट्रीट कॉफी हाउस

**कॉलेज स्ट्रीट कॉफी हाउस** प्रेसिडेंसी कॉलेज के सामने स्थित कोलकाता का एक विख्यात काफ़ीघर है। यह प्रेसिडेंसी कॉलेज और कलकत्ता विश्वविद्यालय में पढ़ने वाले छात्रों और कोलकाता की अन्य मशहूर हस्तियों के मिलने-जुलने का एक लोक-प्रिय स्थल (अड्डा) माना जाता है। कलकत्ता (कोलकाता) के सांस्कृतिक इतिहास में इस काफ़ीघर ने एक महत्वपूर्ण भूमिका निभाई है। मन्ना डे ने इसी काफ़ीघर पर अपना मशहूर गाना *कॉफी हाउसर सेई आदत्ता* बनाया है।

## सन्दर्भ

श्रेणी:कोलकाता की इमारतें
अम्बाजी

* **अम्बाजी** (गुजराती: અંબાજી), गुजरात राज्य के बनासकांठा जिले में एक कस्बा है। यह एक शक्तिपीठ के लिये प्रसिद्ध है।
* अम्बाजी मंदिर, गुजरात: उस जिले में स्थित मां अम्बा का मंदिर। 
* अम्बा जी: हिन्दू भगवती मां दुर्गा का एक नाम।

## मंदिर
अम्बाजी मंदिर ५२ शक्तिपीठों में से एक शक्तिपीठ है। यह आबू रोड से २० किमी दूर है।
सांक्त गालन कैन्टन

**सांक्त गालन कैन्टन** (जर्मन व अंग्रेज़ी: St. Gallen) स्विट्ज़रलैंड के पूर्वोत्तर भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १८०३ में स्विस परिसंघ का हिस्सा बना था। इसे अंग्रेज़ी में कभी-कभी **सेंट गैलेन** बुलाया जाता है हालाँकि इसका सही जर्मन नाम 'सांक्त गालन' है। आपनत्सेल आउसारोडन और आपनत्सेल इन्नररोडन के दो कैन्टन लगभग पूरी तरह से सांक्त गालन कैन्टन द्वारा घिरे हुए हैं। सांक्त गालन कैन्टन का क्षेत्र नेपोलियन बोनापार्ट ने स्विट्ज़रलैंड में हस्तक्षेप करते हुए सन् १८०३ में कृत्रिम रूप से अपने 'मध्यस्थता विधेयक' (Act of Mediation) के तहत परिभाषित किया था।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:सांक्त गालन कैन्टन
श्रेणी:स्विट्ज़रलैंड के कैन्टन
टुर

300px|right|thumb|टाउन हाल तथा 'प्ले जीन जौर (Place Jean Jaurès) 
**टुर** (Tours) फ्रांस का नगर तथा इंडर एट् ल्वॉर (Inder-et-loire) प्रांत की राजधानी है। यह पैरिस के दक्षिण-पश्चिम रेलमार्ग से १४५ मील दूर है। टुर ल्वॉर और चेर नदियों के संगम के ठीक ऊपर एक समतल भाग में स्थित है। यहाँ के उद्योग धंघों में छपाई, चमड़े का काम, चीनी मिट्टी के बरतन, रासायनक और मशीनरी प्रमुख हैं। मद्य, परिरक्षित फल और खाद्यान्न के लिये भी यह प्रदेशीय व्यापारिक एवं वितरण का केंद्र है। निकटवर्ती दुर्गों के लिये यहाँ बहुत से पर्यटक आते हैं। 

## बाहरी कड़ियाँ
* Official website 
* Tours on French version of Wikipedia
* Tours and its agglomeration on video (from www.toursmetropole.fr)
* Architecture of Tours
* François Rabelais University, Tours
* Satellite picture by Google Maps


श्रेणी:Communes of Indre-et-Loire
श्रेणी:Prefectures in France
रूमान्त्च भाषा

**रूमान्त्च भाषा** (Romansh language) या **रोमान्श भाषा** या **रोमेन्त्च भाषा** दक्षिणपूर्वी स्विट्ज़रलैंड में बोली जाने वाली एक रोमान्स भाषा है। यह प्राचीन लातीनी भाषा की वंशज है और उस भाषा का विकृत आधुनिक रूप समझी जाती है। जर्मन, फ़्रान्सीसी और इतालवी के साथ-साथ यह भी स्विट्ज़रलैंड की चार राष्ट्रभाषाओं में से एक है। स्विट्ज़रलैंड में इसे ग्राउबुन्डन कैन्टन के क्षेत्र में बोला जाता है। बहुत-सी उपभाषाओं में बंटी होने के कारण इसका सरकारी भाषा के रूप में इस्तेमाल करना मुश्किल रहा है।

## इन्हें भी देखें
*रोमान्स भाषाएँ

## सन्दर्भ


श्रेणी:स्विट्ज़रलैंड
श्रेणी:रूमान्त्च भाषा
श्रेणी:रोमान्स भाषाएँ
दशपुर

**दशपुर** अवंति (पश्चिमी मालवा) का प्राचीन नगर था, जो मध्य प्रदेश के ग्वालियर क्षेत्र में उस नाम के नगर से कुछ दूर उत्तर पश्चिम में स्थित आधुनिक मंदसौर है। भारतीय इतिहास के प्राचीन युग में उत्तर भारत में जब भी साम्राज्य स्थापित हुए, अवंति प्राय: उनका एक प्रांत रहा। दशपुर उसी में पड़ता था और कभी कभी वहाँ भी शासन की एक इकाई होती थी। दशपुर पर कई सदियों तक आदिवासी सत्ता कायम रही , इस क्षेत्र में भील राजाओं ने दीर्घकाल तक शासन किया। https://books.google.co.in/books?id=kPGhDQAAQBAJ&lpg=PA32&dq=%E0%A4%B8%E0%A4%AE%E0%A5%81%E0%A4%A6%E0%A5%8D%E0%A4%B0%20%E0%A4%AD%E0%A5%80%E0%A4%B2&hl=hi&pg=PA31#v=onepage&q=%E0%A4%B8%E0%A4%AE%E0%A5%81%E0%A4%A6%E0%A5%8D%E0%A4%B0%20%E0%A4%AD%E0%A5%80%E0%A4%B2&f=false  

दशपुर का कोई मूल्यवान ऐतिहासिक उल्लेख गुप्तयुग के पहले का नहीं मिलता। कुमारगुप्त प्रथम तथा द्वितीय और बंधुवर्मा का मंदसोर में ४३६ ई. (वि॰सं॰ ४९३) और ४७२ ई. (वि॰सं॰ ५२९) का वत्सभट्टि विरचित लेख मिला है, जिससे ज्ञात होता है कि जब बंधुवर्मा कुमारगुप्त प्रथम का दशपुर में प्रतिनिधि था (४३६ ई.), वहाँ के तंतुवायों ने एक सूर्यमंदिर का निर्माण कराया तथा उसके व्यय का प्रबंध किया। ३६ वर्षों बाद (४७२ ई.) ही उस मंदिर के पुनरुद्वार की आवश्यकता हुई और वह कुमारगुप्त द्वितीय के समय संपन्न हुआ। बंधुवर्मा संभवत: इस सारी अवधि के बीच गुप्तसम्राटों का दशपुर में क्षेत्रीय शासक रहा। थोड़े दिनों बाद हूणों ने उसके सारे पार्श्ववर्ती प्रदेशों को रौंद डाला और गुप्तों का शासन वहाँ से समाप्त हो गया। ग्वालियर में मिलनेवाले मिहिरकुल के सिक्कों से ये प्रतीत होता है कि दशपुर का प्रदेश हूणों के अधिकार में चला गया। किंतु उनकी सफलता स्थायी न थी और यशोधर्मन् विष्णुवर्धन् नामक औलिकरवंशी एक नवोदित राजा ने मिहिरकुल को परास्त किया। मंदसोर से वि॰सं॰ ५८९ (५३२ ई.) का यशोधर्मा का वासुल रचित एक अभिलेख मिला है, जिसमें उसे जनेंद्र, नराधिपति, सम्राट्, राजाधिराज, परमेश्वर उपाधियाँ दी गई हैं। उसका यह भी दावा है कि जिन प्रदेशों को गुप्त सम्राट् भी नहीं भोग सके, उन सबको उसने जीता और नीच मिहिरकुल को विवश होकर पुष्पमालाओं से युक्त अपने सिर को उसके दोनों पैरों पर रखकर उसकी पूजा करनी पड़ी। यशोधर्मा मध्यभारत से होकर उत्तर प्रदेश पहुँचा और पंजाब में मिहिरकुल की शक्ति को नष्ट करता हुआ सारा गुप्त साम्राज्य रौंद डाला। पूर्व में लौहित्य (उत्तरी पूर्वी भारतीय सीमा की लोहित नदी) से प्रारंभ कर हिमालय की चोटियों को छूते हुए पश्चिम पयोधि तक तथा दक्षिण-पूर्व से महेंद्र पर्वत तक के सारे क्षेत्र को स्वायत्त करने का उसने दावा किया है। दशपुर को यशोधर्मा ने अपनी राजधानी बनाया। वर्धन्नामांत दशपुर के कुछ अन्य राजाओं की सूचनाएँ प्राप्त होती हैं। मंदसोर से ही अभी हाल में प्राप्त होनेवाले एक अभिलेख से आदित्यवर्धन् तथा वराहमिहिर की बृहत्संहिता (छठी शती) से अवंति के महाराजाधिराज द्रव्यवर्धन की जानकारी होती है।

## सन्दर्भ ग्रन्थ
* दि.चं. सरकार कृत 'सेलेक्ट इंसक्रिप्शन्स' जिल्द १; 
* वि.प्र. सिन्हा कृत डिक्लाइन ऑव दि किंग्डम ऑव मगध, 
* वासुदेव उपाध्याय कृत गुप्त साम्राज्य का इतिहास, जिल्द १; 
* डॉ॰ मिराशी का जर्नल ऑव दि मध्य प्रदेश्, इतिहास परिषद्, संख्या १

श्रेणी:प्राचीन भारत
श्रेणी:भारत का इतिहास
आगा खां प्रथम

**हसन अली शाह, आगा खां प्रथम**, मूल नाम हसन अली शाह, ४६वां इमाम (अरवी : حسن علي شاه آغا خان 1 जन्म: 1800, मृत्यु : 1881), शियाओं के निजरी इसमाईली मत के आध्यात्मिक नेता। वे खुद को पैगंबर मुहम्मद की बेटी फातिमा और दामाद अली तथा मिस्त्र के फातिमी खलीफाओं का बंशज बताते थे। 

वे ईरान के केरमान प्रांत के प्रशासक थे और फतह अली शाह के प्रिय पात्र थे। ईरान के शाह ने 1818 में उन्हें आगा खां (मुख्य सेनापति) की उपाधि प्रदान की। मुहम्मद शाह के शासन काल में उन्हें ऐसा महसूस हुआ कि उनकी पारिवारिक प्रतिष्ठा घटती जा रही है और उन्होने 1828 में विद्रोह कर दिया। वे हार गए और भागकर भारत आ गए। उन्होने प्रथम आंग्ल- अफगान युद्ध (1839-42) और सिंध की विजय (1842-43) में अंग्रेजों को मदद दी। उन्हें वजीफा प्रदान किया गया और वह बंबई (वर्तमान मुंबई) में बस गए। उन्हें अपने आध्यात्मिक अधिकार क्षेत्र के विरोध और सामुदायिक कोष पर अपने अधिकार के खिलाफ कानूनी मुकदमे के रूप में कुछ अनुयायियों का कुछ विरोध सहना पड़ा, लेकिन वे अपना मुकदमा (1886) जीत गए।

## सन्दर्भ

## देखें
* आगा खां महल, पुणे
* आगा खां सांस्कृतिक ट्रस्ट

श्रेणी: आगा खां
श्रेणी : जन्म: 1800
श्रेणी : निज़ारी इमाम
श्रेणी : आध्यात्मिक नेता
आगा खां द्वितीय

**अली शाह, आगा खां द्वितीय**, मूल नाम अली शाह,47वां इमाम (अरवी : علي شاه، الآغا خان الثاني जन्म: 1885, जन्म स्थान : वर्तमान पुणे, भारत), शियाओं के निजरी इसमाईली मत के आध्यात्मिक नेता। ये आगा खां प्रथम के ज्येष्ठ पुत्र थे, शियाओं के निजारी इसमाईली संप्रदाय के इमाम या आध्यात्मिक नेता के रूप में पिता के उत्तराधिकारी थे। इमाम के अपने छोटे से कार्यकाल में उन्होने अपने समुदाय की दशा सुधारने के प्रयास किए।

## सन्दर्भ

## देखें
* आगा खां महल, पुणे
* आगा खां सांस्कृतिक ट्रस्ट

श्रेणी: आगा खां
श्रेणी : जन्म: 1885
श्रेणी : निज़ारी इमाम
श्रेणी : आध्यात्मिक नेता
श्रेणी:पुणे
दादोजी कोंडदेव

**दादोजी कोंडदेव** (१५७७ - १६४९) महाराज शिवाजी के पिता शाहजी के विश्वसनीय ब्राह्मण क्लार्क (कारकुन) थे। पूना में रहनेवाले शाहजी के कुटुंब और वहाँ की उनकी जागीर की देखभाल करने के लिए इनकी नियुक्ति सन् १६३७ ई. में हुई थी। ये इसलिये प्रसिद्ध हैं कि युवा शिवाजी का प्रशिक्षण इनकी ही देखरेख में हुआ था, जो आगे चलकर मराठा साम्राज्य के संस्थापक बने।

ये चकबंदी के काम में बड़े ही निपुण थे। इनकी देखभाल से पूना प्रांत की खेती में बहुत से सुधार हुए। पूना की आबादी बढ़ी। हर साल जो फसल होती थी उसमें से कुछ न कुछ हिस्सा लगान के रूप में लेने की पद्धति ही दादाजी ने रूढ़ की थी। उनके समय मावला लोगों की आर्थिक दशा निकृष्ट हो गई थी। अत: इन्होंने उनका सारा लगान माफ कर दिया था। इन्होंने उसमें से कुछ लोगों को दूसरी ओर का लगान वसूल करने के लिए अपने यहाँ रखकर उनकी स्थिति सुधारने की भरसक चेष्टा की। इन्होंने बाल शिवाजी और माता जीजाबाई के रहने के लिए पूना में एक लालमहल बनवा दिया और बाल शिवाजी को आवश्यक सैनिक तथा धार्मिक शिक्षा दी। शिवाजी के मन में अपने धर्म के प्रति स्वाभिमान जगाया जिससे प्रसन्न होकर शिवाजी के पिता शाहजी ने दादाजी की सेना बढ़ाई और उनको ऊँचा अधिकारी बनाया।

युवक शिवाजी ने सन् १६४६ ई. में तोरणा किला जीत लिया अत: बीजापुर के दरबार में शिवाजी के विषय में प्रतिकूल चर्चा हुई और पिता शाहजी ने शिवाजी को समझाने को काम दादाजी का सौंपा। दादाजी ने शिवाजी को अपने कार्यों से परावृत्त करने का भरसक प्रयत्न किया किंतु व्यर्थ हुआ अत: स्वामिभक्त दादाजी को शिवाजी के संबंध में बड़ी चिंता हुई। इतिहासकार कहते हैं कि स्वराज स्थापना का जो कार्य छिपकर होता था उसमें भी दादाजी का हाथ था। मावल प्रदेश के देशमुख, देशपांडे आदि दंगा मचाते थे, उनको उन्होंने शांत किया और उनको स्वराज्य स्थापना के अनुकूल बनाया। शिवापुर नामक गाँव में इन्होंने सरकारी उद्यान बनवाए। न्याय में वे अत्यंत निष्ठुर थे। यहाँ तक कि एक बार शिवाजी की आज्ञा के बिना उन्होंने आम का फल तोड़ लिया जिसके दंड स्वरूप उन्होंने अपना हाथ काट डालने का निश्चय किया किंतु शिवाजी के मना करने पर जिंदगी भर अपने कुर्ते की एक बाँह अधूरी ही रखी।

महाराज शिवाजी द्वारा की गई स्वराज्य स्थापना की नींव पक्की करनेवाले इस स्वामिभक्त की मृत्यु सन् १६४९ में हुई।

## बाहरी कड़ियाँ
*[A Note on the 'Twelve Mavals' of Poona District](http://links.jstor.org/sici?sici=0026-749X(1978)12%3A3%3C393%3AANOT'M%3E2.0.CO%3B2-D) - Modern Asian Studies, Vol. 12, No. 3 (1978), pp.&nbsp;393–417

श्रेणी:भारतीय शिक्षाविद
ग्राउबुन्डन कैन्टन

**ग्राउबुन्डन कैन्टन** (जर्मन व अंग्रेज़ी: Graubünden) या **ग्रिजोनी कैन्टन** (इतालवी: Grigioni) स्विट्ज़रलैंड का सबसे पूर्वी और क्षेत्रफल के हिसाब से सबसे बड़ा कैन्टन (प्रान्त से मिलता-जुलता प्रशासनिक विभाग) है। इस कैन्टन को सन् १८०३ में नेपोलियन बोनापार्ट ने स्विट्ज़रलैंड में हस्तक्षेप करते हुए अपने 'मध्यस्थता विधेयक' (Act of Mediation) के तहत स्विस परिसंघ का हिस्सा बना दिया था।

## भाषाएँ
ग्राउबुन्डन कैन्टन की तीन राजकीय भाषाएँ हैं - जर्मन, रूमान्त्च और इतालवी। इनमें से जर्मन सबसे अधिक बोली जाती है और इसे कैन्टन के ६८% लोग बोलते हैं जो भारी मात्रा में कैन्टन के पश्चिमोत्तरी हिस्से में बसे हुए हैं। यह दुनिया का एकमात्र इलाक़ा है जहाँ रूमान्त्च को सरकारी भाषा के तौर पर प्रयोग किया जाता है। इसे कैन्टन के लगभग १५% लोग बोलते हैं। लगभग १०% लोग इतालवी भाषा बोलते हैं। यहाँ के ७% लोग अन्य भाषाएँ बोलते हैं जिनमें 'पश्चिमी लोम्बारदी' नामक भाषा प्रसिद्ध हैं, लेकिन इसे औपचारिक मान्यता प्राप्त नहीं। ग्राउबुन्डन तीन राजकीय भाषाओं वाला स्विट्ज़रलैंड का इकलौता कैन्टन है।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:ग्राउबुन्डन कैन्टन
श्रेणी:स्विट्ज़रलैंड के कैन्टन
दाऊद

**दाऊद** (ईब्रानी: דוד (दविद) “महबूब”, (१०४०-९६० ई.पू.)) ईब्रानी पवित्र ग्रन्थों के अनुसार, इज़राइल के राजा थे। साऊल के उत्तराधिकारी दाऊद इज़राइल के संवौधिक प्रसिद्ध राजा हैं। तत्कालीन प्रचलित बहुविवाह दाऊद की पारिवारिक झंझटों का मुख्य कारण सिद्ध हुआ। दाऊद को यहूदी, ईसाई और इस्लामी ग्रंथों में ईश्वर का सच्चा भक्त बताया गया है। ईसाई पूजा में प्रयुक्त होने वाले धार्मिक गीत, उन्ही के द्वारा लिखा, माना गया है। इब्राहीमी धार्मिक मान्यता में दाऊद को महान योद्धा, प्रशासक तथा भवन निर्माता के रूप में न्यायत: लब्धप्रतिष्ठ व्यक्ति के रूप में दर्शाया है। इस्लाम धर्म में भी, दाऊद को एक नबी और पैग़म्बर माना गया है।

## नामकरण
हिंदी और उर्दू में दाउद का नाम “दाउद” है। इसे अंग्रज़ी उच्चारण में “डेविड” कहा जाता जो हीब्रू भाषा के (דוד [दविद]) आया है। यह नाम अरबी में دود [दवद] बना तथा अरबी से फ़ारसी में "दाऊद" बन गया। फिर भारत में “दाउद” या "दाऊद" का उच्चारण पड़ा। वहीँ पश्चिम के तरफ इब्रानी नाम रोमानी में David (उच्चारण: दावीद) बन गया और जैसा रोम भाषा में था ऐसा फ़्रांसीसी, स्पानी, इतालवी तथा पुर्तगाली भाषाओं में था। वहीं अंग्रेज़ी में उच्चारण ने रोमानी उच्चारण से बदल कर "डेविड" का रूप ले लिया।

## परिचय
पुराने नियम में दिए गए कालक्रम के अनुसार, दाऊद, साल 1010-1003 (ई०पू०) में यहूदा के राजा बने तथा साल 1003-970 (ई०पू०) में वे तमाम इज़राइल की संयुक्त राज्य के शाशक बने। दाऊद का उल्लेख, बाइबल में शमूएल की दो किताबें, राजों की पहली किताब और इतिवृतों की पहली किताब में पाया जाता है। यहूदी धर्म में, दाउद का जीवन काल तथा शासन अत्यंत महत्वपूर्ण घटना मानी जाती है। तथा ईसाई धर्म और इस्लाम में भी दाउद के शासन की एक प्रतिकात्मत महत्वता है।

## दाऊद और इस्लाम
दाऊद इस्लाम में एक महत्वपूर्ण शख्सियत है, दाऊद ईश्वर द्वारा इजरायल का मार्गदर्शन करने के लिए भेजे गए प्रमुख पैगंबरों में से एक है। डेविड के कुरान में कई बार अक्सर अपने बेटे सुलैमान के साथ अरबी नाम داود, Dāw ,d के साथ उल्लेख किया गया है।

## दाऊद का तारा
दाउद के तारे का नाम असल में “दाउद की फरी” (इब्रानी: מגן דוד *(मगन-दविद)*) वह वर्त्तमान इज़राइल के राष्ट्रीय प्रतीक का चिह्न है।

## इन्हें भी देखें
*टेम्पल माउंट
*हिब्रू बाइबल
*इस्लाम के पैग़म्बर
*इब्राहीमी धर्म

## सन्दर्भ

## बाहरी कड़ियाँ
* 
* 
*Prophets in Islam

श्रेणी:यहूदी धर्म
श्रेणी:इस्लाम
श्रेणी:ईसाई धर्म
श्रेणी:इस्लाम के पैग़म्बर
डेविड

* डेविड (राजा)  - किंग डेविड या दाउद, ईसा मसीह के पूर्वज, इज़राईल के राजा, 

* डेविड अब्राहम - मात्र **डेविड** नाम से प्रसिद्ध पुरानी हिन्दी फ़िल्मों के एक चरित्र अभिनेता (१९०९–१९८१)।
 
* डेविड १ - ब्रिटेन के शासक
 
* डेविड २ - ब्रिटेन के शासक
वैंकूवर फिल्म स्कूल

**वैंकूवर फिल्म स्कूल** (Vancouver Film School,VFS) कनाडा के ब्रिटिश कोलम्बिया प्रान्त के वैंकूवर शहर में स्थित हैं। इसकी स्थापना 1987 में की थी।

वैंकूवर फिल्म स्कूल 1987 में केवल 6 छात्रों के साथ शुरू हुआ। वहाँ से वैंकूवर फिल्म स्कूल तेजी से विस्तार किया था। 

VFS फिल्म निर्माण, 3 डी एनीमेशन और दृश्य प्रभाव, फिल्म और टेलीविजन के लिए अभिनय, कंप्यूटर गेम डिजाइन जैसे विषयों में एक साल कार्यक्रम प्रदान करता है।

वैंकूवर क्षेत्र में फिल्म बनाने के लिए प्रसिद्ध है। हर साल, 200 से अधिक फिल्मों और टीवी कार्यक्रमों में और आसपास के वैंकूवर उत्पादित कर रहे हैं।

## सन्दर्भ

## बाहरी कड़ियाँ
वैंकूवर फिल्म स्कूल से टाइपोग्राफी 2 मिनिट के छोटी सी इन्फोग्राफिक वीडियो जिसमें टाइपोग्राफी क्या है बताया गया है।

श्रेणी:फिल्म संस्थान
एल्यूमीनियम पिघलने भट्ठी

## '''एल्यूमिनियम पिघलने फर्नेस'''

एल्यूमीनियम भट्ठी के लिए विभिन्न औद्योगिक उद्देश्यों की सेवा करने के लिए बनाया गया है। यह अल जो कई अन्य उपकरणों से बेहतर गर्मी की गर्मी तत्व का वितरण और अब जीवन के लिए समर्थन कर रहे हैं जैसे विभिन्न तत्वों के होते हैं। इन एल्यूमिनियम पिघलने भट्ठी मिश्र धातुओं के किसी भी प्रकार की सक्षम हैं। इन भट्टियों को अच्छी तरह से पृथक कर रहे हैं कि एक बेहतर गर्मी और ऊर्जा वितरण की अनुमति देता है जो क्रूसिबल जीवन प्रत्याशा में सुधार. एल्यूमीनियम भट्टियां विभिन्न आकार में उपलब्ध हैं
और क्षमता.

300 ALMHF CJN
क्षमता 300 किग्रा (AL)
हॉट जोन साइज: 815 आईडी एक्स 900 Ht
निर्माण:. एम.एस. स्ट्रक्चरल स्टील और शीट्स 3 और 6 मिमी
आधार खड़े लंबाई: 300 मिमी
अधिकतम अस्थायी 900 डिग्री:
पावर: 58 किलोवाट
आपूर्ति: 415 वी स्टार कनेक्शन
ताप तत्वों: KANTHAL A1, पट्टी टाइप
इन्सुलेशन: गर्म चेहरे, शीत चेहरा, आधार है - 8, 7, Castable, शीर्ष पर सिरेमिक ऊन.
नियंत्रण प्रणाली: पीआईडी ​​नियंत्रक, बिजली की बचत के लिए Thyristor ड्राइव, MCCB MCB और सुरक्षा के लिए अन्य सभी ब्रांडेड सामान.
आवेदन: धातु कास्टिंग / / मिश्र / पिघलने विभिन्न सामग्रियों की रिफाइनिंग ढलाई.

श्रेणी:धातुकर्म
टैज़मन सागर

**टैज़मन सागर** ऑस्ट्रेलिया और न्यूज़ीलैण्ड के बीच दक्षिण प्रशांत महासागर में स्थित लगभग 2,000 किलोमीटर (1200 मील) आकार का एक दक्षिण-पश्चिमी सीमांत समुद्र है। यह उत्तर से दक्षिण तक 2800 किलोमीटर (लगभग) तक के क्षेत्र में फैला है। समुद्र का नाम डच अन्वेषक एबिल जान्सुन टैज़मन के नाम पर पड़ा था, जो पहले दर्ज यूरोपीय थे जिन्होंने न्यूज़ीलैण्ड और टैज़मेनिया में कदम रखा था। बाद में 1770 के दशक में ब्रिटिश अन्वेषक कैप्टन जेम्स कुक ने अपनी पहली यात्रा के दौरान बड़े पैमाने पर टैज़मन सागर का अन्वेषण किया था।

टैज़मन सागर को ऑस्ट्रेलिया और न्यूज़ीलैण्ड में समान्यतः 'द डिच' के नाम के साथ संदर्भित किया जाता है, उदहारण के तौर पर डिच को पार करने का अर्थ होता है ऑस्ट्रेलिया से न्यूज़ीलैण्ड जाना या इसका विपरीत।

## इन्हें भी देखें
* टैज़मेनिया

श्रेणी:टैज़मन सागर
श्रेणी:प्रशान्त महासागर के सीमांत सागर
श्रेणी:ओशिआनिया के सागर
श्री राम कॉलेज ऑफ कॉमर्स

**श्री राम कॉलेज ऑफ कॉमर्स** (एस.आर.सी.सी) (अंग्रेजी:SRCC) दिल्ली विश्वविद्यालय का एक घटक कॉलेज है। वाणिज्य और अर्थशास्त्र में उच्च शिक्षा प्राप्त करने के लिए एस.आर.सी.सी को भारत का अग्रणी संस्थान माना जाता है। यह देश में सबसे प्रतिष्ठित कॉलेजों में से एक है। एस.आर.सी.सी ने 1932 में स्नातक डिग्री और 1948 में स्नातकोत्तर डिग्री पुरस्कृत करना शुरू किया। सन् 1951 में इसे अपना वर्तमान नाम और रूप प्राप्त हुआ।
ठूरगाउ कैन्टन

**ठूरगाउ कैन्टन** (जर्मन व अंग्रेज़ी: Thurgau) स्विट्ज़रलैंड के पूर्वोत्तर में स्थित एक् कैन्टन (प्रान्त से मिलता-जुलता प्रशासनिक विभाग) है। इस कैन्टन को सन् १८०३ में नेपोलियन बोनापार्ट ने स्विट्ज़रलैंड में हस्तक्षेप करते हुए अपने 'मध्यस्थता विधेयक' (Act of Mediation) के तहत स्विस परिसंघ का हिस्सा बना दिया था। इस का नाम यहाँ से गुज़रने वाली 'ठूर नदी' (Thur) पर पड़ा है (जर्मन में 'ठूरगाउ' का मतलब 'ठूर-ज़िला' होता है)।

## लोग
ठूरगाउ कैन्टन के लोग अधिकतर जर्मन भाषा बोलते हैं। धार्मिक नज़रिए से यहाँ के ४५% लोग प्रोटेस्टेन्ट ईसाई और ३६% लोग कैथोलिक ईसाई धर्मों के अनुयायी हैं।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:ठूरगाउ कैन्टन
श्रेणी:स्विट्ज़रलैंड के कैन्टन
तिचीनो कैन्टन

**तिचीनो कैन्टन** (इतालवी व अंग्रेज़ी: Ticino; जर्मन: Tessin, तेसीन) स्विट्ज़रलैंड का सबसे दक्षिणी कैन्टन (प्रान्त से मिलता-जुलता प्रशासनिक विभाग) है और उस देश का अकेला कैन्टन है जिसमें केवल इतालवी ही एकमात्र राजभाषा है। इस कैन्टन को सन् १८०३ में नेपोलियन बोनापार्ट ने स्विट्ज़रलैंड में हस्तक्षेप करते हुए अपने 'मध्यस्थता विधेयक' (Act of Mediation) के तहत स्विस परिसंघ का हिस्सा बना दिया था। इस का नाम यहाँ से गुज़रने वाली 'तिचीनो नदी' (Ticino) पर पड़ा है। स्विट्ज़रलैंड के ज़्यादातर इतालवी-भाषी लोग तिचीनो कैन्टन और ग्राउबुन्डन कैन्टन (दक्षिणी भाग) में बसे हुए हैं। इस कैन्टन के अन्दर एक 'काम्पियोने दितालिया' (Campione d'Italia) नामक छोटा-सा क्षेत्र है जो इस कैन्टन द्वारा पूरी तरह से घिरा होने के बावजूद स्विट्ज़रलैंड का नहीं बल्कि इटली का भाग है।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:तिचीनो कैन्टन
श्रेणी:स्विट्ज़रलैंड के कैन्टन
नारायण बापूजी उदगीकर

**नारायण बापूजी उदगीकर** (मृत्यु संवत १९३१) संस्कृत साहित्य के अन्वेषक के रूप में प्रसिद्ध थे।

## परिचय
एम॰ए॰ तक शिक्षा प्राप्त कर लेने के अनंतर पूना के सरकारी हाईस्कूल में अध्यापक के रूप में आपने सर्वप्रथम अपना सार्वजनिक जीवन आरंभ किया। उसके बाद डेक्कन कॉलेज के पुस्तकालय विभाग में भी आपने कुछ समय तक कार्य किया। १९१६ से १९१८ तक भांडारकर ओरिएंटल रिसर्च इंस्टिट्यूट के अवैतनिक सचिव तथा १९१८ से १९१९ तक हस्तलिखित ग्रंथसंग्रह के क्यूरेटर के रूप में आप रहे। उक्त संस्था से 'महाभारत' के शुद्ध संस्करण की योजना जब बनी, आप प्रधान संपादक के रूप में १९१९ से १९२४ तक काम करते रहे। विराटपर्व का प्रकाशन आपके ही सुयोग्य संपादकत्व में हुआ। रा.गो. भांडारकर के निबंधों के चार भाग आपने ही संपादित किए थे। इतिहास और संस्कृत के विद्यार्थियों तथा अन्वेषकों के लिए इस पुस्तक की उपादेयता महत्वपूर्ण है। प्रसिद्ध जर्मन विक्षन रिचर्ड गावें की भगवद्गीता की प्रस्तावना का आपने अंग्रेजी अनुवाद किया था। इसके अतिरिक्त प्राकृत महाकाव्य 'गौडवहो' का संशोधित संस्करण आपने ही अंत्यत परिश्रम से तैयार किया।

स. १९२७ में आप लकवे से आक्रांत हो गए और कुछ ही वर्षों बाद १९३१ में आपकी मृत्यु हुई।

## सन्दर्भ

श्रेणी:संस्कृत
चेत सिंह

बनारस के शासक काशी नरेश महाराजा बलवंतसिंह के पुत्र महाराजा **चेतसिंह** के उत्तराधिकार ग्रहण (१७७० ई.) करने के बाद, उक्त जमींदारी अवध के आधिपत्य से ईस्ट इंडिया कंपनी के अंतर्गत ले ली गई (१७७५)। हेस्टिंग्ज़ ने तब चेतसिंह को वचन दिया था कि उनके नियमित कर देते रहने पर, उनसे किसी भी रूप में अतिरिक्त धन नहीं लिया जाएगा। किंतु मैसूर युद्ध से उत्पन्न आर्थिक संकट में हेस्टिंग्ज ने उनसे पाँच लाख रुपयों की माँग की (१७७८)। काशी नरेश महाराजा चेतसिंह के आनाकानी करने पर हेंस्टिंग्ज ने पाँच दिनों के अंदर भूगतान की धमकी दे रकम वसूल ली। अगले वर्ष उनसे पाँच लाख की दुबारा माँग की। महाराजा चेतसिंह के पूर्व आश्वासन का विनम्र उल्लेख करने पर, हेस्टिंग्ज ने सक्रोध हर्जाने के रूप में बीस हजार रुपए भी साथ वसूले।

१७८० में हेस्टिंग्ज ने उतना ही धन (पाँच लाख) देने का फिर आदेश दिया। काशी नरेश महाराजा चेतसिंह ने हेंस्टिंग्ज को मनाने अपना विश्वासपात्र नौकर कलकत्ते भेजा; साथ में दो लाख रुपए की घूस भी अर्पित की। हेस्टिंग्ज ने घूस तो स्वीकार करली, लेकिन भारी दंड सहित उक्त धन तीसरी बार भी वसूल किया। अब उसने चेतसिंह को एक हजार घुड़सवार भेजने की फरमाइश की। चेतसिंह के पाँच सौ घुड़सवार और पाँच सौ पैदल तैयार करने पर, हेंस्टिंग्ज ने पाँच करोड़ रुपए का जुर्माना थोप दिया। हेस्टिंग्ज के बनारस पहुँचने पर उसने चेतसिंह से मिलना ही अस्वीकार नहीं किया, बल्कि उनके नम्रतापूर्ण पत्र को विद्रोहप्रदर्शन घोषित कर, उन्हें बंदी बना लिया। इस दुर्व्यवहार से उत्तेजित हो चेतसिंह की सेना ने स्वत: विद्रोह कर, हेस्टिंग्ज का निवास स्थान घेर लिया। हेस्टिंग्ज ने प्राणापन्न संकट में धैर्य और साहस से विद्रोह का दमन किया; यद्यपि अंग्रेजी सेना के बनारस का पूरा खजाना लूट लेने के कारण हेस्टिंग्ज के हाथ कुछ न लगा। युद्ध में हुएं भारी नुक्सान एवं शस्त्र सामग्री की कमी के कारण काशी नरेश महाराजा चेतसिंह को बनारस से पलायन करके हमेशा के लिए ग्वालियर जाना पड़ा। काशी नरेश महाराजा चेत सिंह पहले अपने विजयगढ़ के के किले पर रूके फिर ग्वालियर चले गए। हेस्टिंग्ज ने बनारस की जमींदारी अपहृत कर चेतसिंह के किशोरवयस्क भांजे को, यथेष्ट लगानवृद्धि के साथ सौंप दी। चेतसिंह के प्रति हेस्टिंग्ज के इस लज्जाजनक दुर्व्यवहार के मूल में हेस्टिंग्ज की व्यक्तिगत प्रतिशोध की भावना निहित थी, जिसकी पार्लियामेंट में भर्त्सना हुई।

श्रेणी:ब्रिटिशकालीन भारत
श्रेणी:भारतीय शासक
बेरिल

right|thumb|300px|बेरिल के तरह-तरह के क्रिस्टल
**बैडूर्य** (संस्कृत) या बेरिल (Beryl) आधुनिक युग का महत्वपूर्ण खनिज है। इससे बेरिलियम धातु निकाली जाती है, जो हलकी किंतु कठोर तथा दृढ़ होती है। अत: इसका उपयोग वायुयानों में किया जाता है। अन्य धातुओं के साथ इसकी अनेक मिश्रधातुएँ तैयार की जाती हैं, जो विद्युत्, कैमरा आदि उद्योगों में काम आती हैं। बेरिल की पारदर्शक किस्म को 'पन्ना' कहते हैं, जो एक रत्न पत्थर है तथा जिसका उपयोग आभूषणों में किया जाता है।

इसका सूत्र **Be<sub>3</sub>Al<sub>2</sub>(Si O<sub>3</sub>)<sub>6</sub>** है। बेरिल खनिज को क्षेत्र में सरलता से पहचाना जा सकता है। यह षट्कोणीय समुदाय में क्रिस्टलीकृत होता है तथा इसके क्रिस्टल प्रिज़्मीय होते हैं। इसका रंग नीला, हरा, या हल्का पीला होता है। कभी कभी यह सफेद रंग में भी मिलता है। इसकी टूट शंखाभ (conchoidal), कठोरता ७.५ से ८ तथा आपेक्षिक घनत्व २.७ है।

बेरिल के आर्थिक निक्षेप पेग्मेटाइट शिलाओं में मिलते हैं। भारत में यह खनिज राजस्थान, झराखण्ड तथा नेलोर की पेग्मेटाइट शिलाओं से प्राप्त किया जाता है। विश्व में बेरिल उत्पादन में भारत का स्थान दूसरा है। परमाणवीय महत्व का होने के कारण इसके उत्पादन काँकडे गोपनीय हैं।

## नाम व्युत्पत्ति
'बेरिल' नाम भारतीय भाषाओं से व्यत्पन्न हुआ है। इसे प्रकृत में 'वेरुलिय‌', पालि में 'वेलुरिय' और 'भेलिरु' तथा संस्कृत में 'वैडूर्य' कहते हैं। इन्ही शब्दों से 'बेरिल' नाम निकला है।

श्रेणी:खनिज
बेराइट

अंगूठाकार|450x450पिक्सेल|बेराइट
**बेराइट** (Barite या Baryte) एक खनिज है जिसमें बेरियम सल्फेट (BaSO4) पाया जाता है। इसका रंग सफेद या लाल, चमक काचोपम, कठोरता ३-३.५ तथा आपेक्षिक घनत्व ४.५ होता है।
यह खनिज ऑर्थोरौबिक समुदाय में क्रिस्टलीकृत होता है। आंध्र प्रदेश के कड़प्पा जिले की मंगमपेट खान इसके लिए प्रशिद्द है।

## परिचय
बेराइट से सफेद वर्णक तैयार किया जाता है। तेल के कूँए खोदते समय गैस को रोकने के लिए बेराइट का प्रयोग होता है। इससे अन्य रसायनक तैयार किए जाते हैं, जिनका उपयोग अनेक कामों में होता है।

यह खनिज अधिकतर चूने की शिलाओं में धारियों में मिलता है। धात्विक निक्षेपों के साथ भी यह खनिज पाया जाता है। इंग्लैंड में वैस्टमोरलैंड काउंटी की सीसे की खदान से बेराइट का एक सौ पाउंड भार का एक क्रिस्टल उपलब्ध हुआ था। भारत के आंध्र प्रदेश बेराइट का सबसे बड़ा उत्पादक है। लगभग ९० प्रतिशत बेराइट यहाँ के कर्नूल और कुडप्पा जिलों से प्राप्त होता है। बेराइट के अन्य महत्वपूर्ण निक्षेप राजस्थान में अलवर के निकट हैं।

श्रेणी:बेरियम के खनिज
हेनरी बेवरीज

**हेनरी बेवरिज** (Henry Beveridge १८३७-१९२९) भारत में अंग्रेजी राज के समय का अईसीएस अधिकारी तथा भारतविद था। उसका बेटा विलियम बेवरीज प्रसिद्ध ब्रिटिश अर्थशास्त्री हुआ। उसका दादा नानाबाई था और पिता, हेनरी बेवरिज, क्रमश: पादरी, बैरिस्टर, दिवालिया और भाड़े का लेखक रहा। उसकी पुस्तक, 'कॉम्प्रीहेन्सिव हिस्ट्री ऑव इंडिया' तीन जिल्दों में १८६२ में छपी। अत:, शैशवकाल से ही हेनरी बेवरिज (छोटा) घर में भारत की चर्चा सुनता रहता था।

## परिचय
शिक्षा क्वींस कालेज, बेलफास्ट में हुई। भारतीय सिविल सर्विस की तृतीय परीक्षा में वह सर्वप्रथम रहा और १८५७ में भारत आया। यहीं १८७५ में उसने अपनी दूसरी पत्नी आनेट (१८४२-१९२९) से शादी की। बंगाल की सिविल सर्विस के न्याय विभाग में ३५ वर्ष सेवा करने के बाद १८९२ में बिना हाईकोर्ट का जज बने, उसने अवकाश ग्रहण कर लिया। तरक्की न पाने का एक कारण यह था कि उसे भारत तथा भारतवासियों से शुरू से ही सहानुभूति थी। १८८८ में भारतीय सेवाओं के लिए इंग्लैंड से आए आयोग के सम्मुख गवाही में उसने इस बात को न्यायसंगत बताया था कि इंडियन सिविल सर्विस की परीक्षा इंग्लैंड में नहीं होनी चाहिए। वह धर्म में भी अधिक विश्वास नहीं रखता था।

अवकाश ग्रहण करने के बाद हेनरी और उसकी धर्मपत्नी आनेट ने भारतीय इतिहास के अध्ययन में ही सारा समय लगाया। आनेट ने पचास वर्ष की उम्र में अपने पति के प्रोत्साहन से फारसी सीखी और गुलबदन बेगम के हुमायूँनामा का अंग्रेजी में अनुवाद (१९०२) किया और बाद में बाबरनामा का तुर्की से अनुवाद (१९२२)। हेनरी की प्रथम पुस्तक, 'हिस्ट्री ऑव बाकरगंज' १८७६ में छपी, 'ट्रायल ऑव नंदकुमार' १८८६ में। १९११ में उसके मआसिर-उलउमरा (खंड १) का अंग्रेजी अनुवाद एशियाटिक सोसायटी ऑव बंगाल ने छापा और 'तुजक-ए-जहाँगीरी' का संशोधित संस्करण १९०९-१९१४ के बीच। उसका सबसे महत्वपूर्ण कार्य अबुल फ़जल के अकबरनामा का अंग्रेजी अनुवाद है। यह कार्य उसने १४ वर्ष के परिश्रम के बाद १९२९ में पूरा किया और एशियाटिक सोसायटी ऑव बंगाल ने इसे १९३९ में छापा।

इसके अलावा बेवरिज के कतिपय लेख कलकत्ता रिव्यू, एशियाटिक रिव्यू, जर्नल ऑव दी रायल एशियाटिक सोसायटी और एशियाटिक सोसायटी ऑव बंगाल में छपे। १८९९ में हस्तलिखित पुस्तकों की खोज में वह दुबारा भारत आया। मृत्यु, ८ नवम्बर १९२९ को इंग्लैंड में हुई।

श्रेणी:ब्रितानी भारतविद्
वो कैन्टन

**वो कैन्टन** (फ़्रान्सीसी व अंग्रेज़ी: Vaud) स्विट्ज़रलैंड के पूर्व भाग में स्थ्ति एक कैन्टन (प्रान्त से मिलता-जुलता प्रशासनिक विभाग) है। आबादी के आधार पर यह स्विट्ज़रलैंड की तीसरी सबसे बड़ी और क्षेत्रफल के आधार पर चौथी सबसे बड़ी कैन्टन है। यह स्विट्ज़रलैंड के उस पश्चिमी फ़्रान्सीसी भाषा बोलने वाले इलाक़े में है जिसे 'रोमान्द' कहा जाता है। अन्तर्राष्ट्रीय ओलिम्पिक संगठन के बहुत से कार्यालय इसकी राजधानी लोज़ान (Lausanne) जिस वजह से उसे 'ओलिम्पिक राजधानी' भी कहा जाता है। वो कैन्टन को सन् १८०३ में नेपोलियन बोनापार्ट ने स्विट्ज़रलैंड में हस्तक्षेप करते हुए अपने 'मध्यस्थता विधेयक' (Act of Mediation) के तहत स्विस परिसंघ का हिस्सा बना दिया था।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:वो कैन्टन
श्रेणी:स्विट्ज़रलैंड के कैन्टन
बिड़ोदी छोटी

**बिड़ोदी छोटी** या **बिड़ोदी छोट्टी**, भारतीय राज्य राजस्थान के सीकर जिले की लक्ष्मणगढ़ तहसील का एक गाँव है। जिसे स्वामी की बिड़ोदी के नाम से जाना जाता है, गाँव २५० वर्ष पुराना है और लक्ष्मणगढ़ से १८ किलोमीटर (११ मील) पूर्व में और नवलगढ से २.५ किलोमीटर (१.९ मील) पश्चिम में स्थित है। बिड़ोदी छोटी की सीमाओं से कोलिडा, खींवासर, बीदासर, बीदसर, बिड़ोदी बड़ी, झाड़ेवा, जोगिया का बास और ब्राह्मणों की ढाणी (रामसिंह पुरा) और मालियों की ढाणी (भूधा का बास) गाँव लगते हैं। 500 एकड़ (२.० वर्ग किमी) भूमी वाले इस गाँव की कुल आबादी लगभग १४३० में जाट जाति का बाहुल्य है जबकि गाँव की प्रमुख गोत्र भास्कर (भाखर) है। अन्य जतियों में खाती, ब्राह्मण और हरिजन हैं।

## भूमि उपयोग
गाँव का पूर्वी भाग रेत के टीलों से बना अनुपजाऊ भूभाग है जबकि दक्षिणी व पश्चिमी भाग अपेक्षाकृत उपजाऊ है। गाँव में सामान्यतया मानसून आधारित कृषि होती है लेकिन आजकल कुछ आर्टेसियन कुएं भी सिंचाई के काम लिए जाते हैं।

## इतिहास
### भारत की स्वतंत्रता से पहले
स्वतंत्रता से पहले गाँव में भाखर जाट बसे चुके थे। सीकर दरबार ने यह गाँव बाबा चेतन दास को दिया था अतः गाँव को स्वामी की बिड़ोदी के नाम से भी जाना जाता है। गाँव में भाखर (भास्कर) जाटों का प्रभुत्व है इसके पश्चात पिलाणिया परिवार को यहाँ लाया गया।
## ग्राम सरकार
बिड़ोदी छोटी, चक बिड़ोदी, (बिड़ोदी छोटी का एक भाग), जोगियों का बास, बुडा का बास (माळियों की ढ़ाणी) और रामसिंह पुरा बिड़ोदी बड़ी पंचायत में आते हैं। वर्तमान में गाँव की सरपंच मंजू देवी हैं, पंचायत में ०९ वार्ड सदस्य हैं जिन्हे जनता के मतदान द्वारा चुना जाता है।

## परिवहन
बिड़ोदी लक्ष्मणगढ़ व नवलगढ से डामर सड़क से जुड़ा हुआ है। नवलगढ रेल्वे-स्टेशन नजदीकी रेल्वे स्टेशन है।) जो गाँव से २ किलोमीटर (१.९ मील) दूरी पर है जो कि जयपुर, दिल्ली सहित अन्य शहरों से अच्छे से जुड़ा हुआ है।

## धर्म
सभी ग्रामीण हिन्दु धर्म के अनुयायी हैं। इस ग्राम में जाट, हरिजन, ब्राह्मण, खाती (जाँगीड़) व माली जाति के लोग रहते हैं। जाट जाति में भाखर (संशोधित : भास्कर), महण, पिलानियाँ व मील गोत्र हैं। हरिजन दो गोत्रों में विभाजित हैं - कांवलिया व देनवाल। ब्राह्मणों का एक मात्र घर है जिसकी चोटिया गोत्र है।

thumb|ग्राम चौपाल

## सन्दर्भ


## बाहरी कड़ियाँ
* बिड़ोदी छोटी का गूगल मानचित्र दृश्य
* सीकर में सरपंचों का विवरण
* राजस्थान की राज पंचायतें
* सीकर ज़िले का आधिकारिक जालस्थल

श्रेणी:सीकर ज़िले के गाँव
वाले कैन्टन

**वाले कैन्टन** (फ़्रान्सीसी: Valais) या **वालिस कैन्टन** (जर्मन: Wallis) स्विट्ज़रलैंड के दक्षिण-पश्चिमी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १८१५ में स्विस परिसंघ का हिस्सा बना था। हालाँकि अधिकतर स्विस कैन्टोनों एकभाषीय होते हैं, वाले कैन्टन में फ़्रान्सीसी और जर्मन भाषाएँ दोनों प्रचलित हैं। इस कैन्टन के दो-तिहाई लोग फ़्रान्सीसी भाषी हैं और अधिकतर कैन्टन के पश्चिमी भाग में बसते हैं, जबकी एक-तिहाई वाल्सर जर्मन नामक जर्मन की एक उपभाषा बोलते हैं और इनका जमावड़ा कैन्टन के पूर्वी भाग में है।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:वाले कैन्टन
श्रेणी:स्विट्ज़रलैंड के कैन्टन
स्वीडिश अकादमी

300px|right|thumb|स्टॉकहोम स्थित स्वीडी अकादमी
**स्वीडी अकादमी** (स्वीडी भाषा में : Svenska Akademien) स्वीडेन की शाही अकादमियों में से एक प्रमुख अकादमी है। इसका स्थापना 1786 में राजा गुस्टाव तृतीय द्वारा की गई थी। इसका निर्माण फ्रांसीसी अकादमी की तर्ज पर किया गया है। इसका ध्येयवाक्य है - 'प्रतिभा और स्वाद' (स्वीडी भाषा में, "Snille och Smak")। अकादमी का उद्देश्य *स्वीडी भाषा की शुद्धता, शक्ति तथा औदात्य को और अधिक सुदृढ करना* है। इसकी प्राप्ति हेतु अकादमी दो शब्दकोश प्रकाशित करती है।

साहित्य में नोबेल पुरस्कार विजेता का चयन इस अकादमी की समिति द्वारा किया जाता है। इस कारण यह विश्व की सबसे प्रभावशाली साहित्यिक संस्था मानी जा सकती है। 

## बाहरी कड़ियाँ
*स्वीडी अकादमी (आधिकारिक जालघर, स्वीडी भाषा में)
*स्वीडी अकादमी – आधिकारिक जालघर (अंग्रेजी में)
*SAOL on the web – Free
*SAOB on the web – Free

श्रेणी:बोबेल पुरस्कार
श्रेणी:स्वीडेन
नोशातेल कैन्टन

**नोशातेल कैन्टन** (फ़्रान्सीसी: Neuchâtel) स्विट्ज़रलैंड के पश्चिमी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १८१५ में स्विस परिसंघ का हिस्सा बना था, लेकिन प्रूशिया का राजा १८५६-१८५७ तक इसे अपने राज्य का अंग बताता रहा। इस कैन्टन में फ़्रान्सीसी भाषा प्रचलित हैं।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:नोशातेल कैन्टन
श्रेणी:स्विट्ज़रलैंड के कैन्टन
कटहरी चम्पा

**कटहरी चम्पा** एनोनेसिई (Annonaceae) कुल का पौधा है। इसे हरा, अथवा कटहरी, चंपा कहते हैं। इसका वानस्पतिक नाम चंपा *आर्टाबोट्रिस ओडोराटिसियम* (Artabotrys odoratissimus) है। यह अरटाबोट्रिस वर्ग के पौधे अफ्रीका तथा पूर्वी एशिया के देशों में पाए जाते हैं। भारत में इस वर्ग की १० जातियाँ पाई जाती हैं।

इसका पेड़ झाड़ी जैसा, तीन से लेकर पाँच मीटर तक ऊँचा होता है। पत्तियाँ सरल तथा चमकीली हरी होती हैं। फूल अर्धवृत्ताकार डंठल पर लगते हैं। ये डंठल अन्य वृक्षों की डालियों के ऊपर चढ़ने में उपयोगी होते हैं। शुरू में फूल हरे होते हैं, परंतु बाद में इनका रंग हलका पीला हो जाता है। इन फूलों से पर्याप्त सुगंध निकलती है, जो पके कटहल के गंध जैसी होती है। इससे इनका पता पेड़ पर आसानी से लग जाता है।

चंपा के पेड़ सजावट एवं सुगंध के लिये बगीचों में प्राय: लगाए जाते हैं।

## इन्हें भी देखें
*चंपा

श्रेणी:पौधे
श्रेणी:फूलों वाले वृक्ष
श्रेणी:उद्यान विज्ञान और बाग़बानी
जूरा कैन्टन

**जूरा कैन्टन** (फ़्रान्सीसी: Jura) स्विट्ज़रलैंड के पश्चिमोत्तर में स्थित एक कैन्टन (प्रान्त से मिलता-जुलता प्रशासनिक विभाग) है। इस कैन्टन का इलाक़ा १९७९ तक बर्न कैन्टन का हिस्सा हुआ करता था, लेकिन उस साल में इसे एक नए कैन्टन के रूप में गठित किया गया। यह स्विट्ज़रलैंड का सबसे नया कैन्टन है। जूरा कैन्टन में फ़्रान्सीसी भाषा प्रचलित हैं।

## बर्न कैन्टन से विभाजन
सन् १८१५ के वियेना सम्मेलन में जूरा कैन्टन का क्षेत्र बर्न कैन्टन को दे दिया गया हालांकि जूरा का इलाक़ा अधिकतर कैथोलिक-धर्मी और फ़्रान्सीसी-भाषी जबकी बर्न कैन्टन का ज़्यादातर भाग प्रोटेस्टेन्ट-धर्मी और जर्मन-भाषी है। द्वितीय विश्वयुद्ध के ख़त्म होने के बाद जूरा में एक अलगाववादी अभियान शुरु हो गया जिसका ध्येय जूरा को एक अलग कैन्टन बनाना था। इसमें कुछ झड़पें और आगज़नी की वारदातें भी हुई। १९७८ में यह प्रस्ताव स्विस नागरिकों के सामने एक मतदान के रूप में रखा गया और इसे स्वीकृति मिल गई। १९७९ में नया कैन्टन तो बन गया लेकिन दक्षिण जूरा के लोगों ने, जो फ़्रान्सीसी-भाषी तो हैं लेकिन प्रोटेस्टेन्ट-धर्मी हैं, इस नए कैन्टन का हिस्सा बनने से इन्कार कर दिया और उनका इलाक़ा बर्न कैन्टन में ही रहा। इसलिए ऐतिहासिक जूरा क्षेत्र अब जूरा कैन्टन और बर्नी जूरा में बंट गया है। इस बात पर स्विट्ज़रलैंड में विवाद और बहस जारी रहती है।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:जूरा कैन्टन
श्रेणी:स्विट्ज़रलैंड के कैन्टन
चम्पा (बहुविकल्पी)

**चम्पा** का प्रयोग निम्नलिखित अर्थों में किया जाता है-

* **फूल**
:*चंपा
:*कटहरी चम्पा

* **स्थान**
:* चम्पा - दक्षिण पूर्व एशिया (पूर्वी हिन्दचीन (192-1832 ई) में) स्थित एक प्राचीन हिन्दू राज्य।
:* चम्पा (नगर) - ऐतिहासिक नगर, प्राचीन अंगदेश की राजधानी
:* चम्पा, छत्तीसगढ़
:* चम्पा, अल्मोडा तहसील

* **व्यक्ति**
:* महाराणा प्रताप की कन्या 
:* चम्पा बेन

## सन्दर्भ
चम्पापुरी

**चंपा** प्राचीन अंग की राजधानी, जो गंगा और चंपा के संगम पर बसी थी। प्राचीन काल में इस नगर के कई नाम थे- चंपानगर, चंपावती, चंपापुरी, चंपा और चंपामालिनी। पहले यह नगर 'मालिनी' के नाम से प्रसिद्ध था किंतु बाद में लेमपाद के प्राचीन राजा चंप के नाम पर इसका नाम चंपा अथवा चंपावती पड़ गया। यहाँ पर चंपक वृक्षों की बहुलता का भी संबंध इसके नामकरण के साथ जोड़ा जाता है। चंपा नगर का समीकरण भागलपुर के समीप आधुनिक चंपानगर और चंपापुर नाम के गाँवों से किया जाता है किंतु संभवत: प्राचीन नगर मुंगेर की पश्चिमी सीमा पर स्थित था।

कहा जाता है, इस नगर को महागोविन्द ने बसाया था। उस युग के सांस्कृतिक जीवन में चंपा का महत्वपूर्ण स्थान था। बुद्ध, महावीर और गोशाल कई बार चंपा आए थे। १२वें तीर्थकर वासुपूज्य का जन्म और मोक्ष दोनों ही चंपा में हुआ था। यह जैन धर्म का उल्लेखनीय केंद्र और तीर्थ था। दशवैकालिक सूत्र की रचना यहीं हुई थी। नगर के समीप रानी गग्गरा द्वारा बनवाई गई एक पोक्खरणी थी जो यात्री और साधु संन्यासियों के विश्रामस्थल के रूप में प्रसिद्ध थी और जहाँ का वातावरण दार्शनिक बाद विवादों से मुखरित रहता था। अजातशत्रु के लिय कहा गया है कि उसने चंपा को अपनी राजधानी बनाया। दिव्यावदान के अनुसार विंदुसार ने चंपा की एक ब्राह्मण कन्या से विवाह किया था जिसकी संतान सम्राट् अशोक थे।

चंपा समृद्ध नगर और व्यापार का केंद्र भी था। चंपा के व्यापारी समुद्रमार्ग से व्यापार के लिये भी प्रसिद्ध थे।

## इन्हें भी देखें
*चम्पा (दक्षिण-पूर्व एशिया)
*चम्पा (बहुविकल्पी)

## बाहरी कड़ियाँ
*चम्पा (भारत डिस्कवरी)

श्रेणी:प्राचीन भारत का इतिहास
श्रेणी:प्राचीन भारत के नगर
वाग्बाधा

**वाग्बाधा**, **वाग्विकार** या **वाग्व्याधि** एक प्रकार का संचार विकार है जिसमें सामान्य वार्ता बाधित होता है। इसका  हकलाना, तुतलाना आदि हो सकता है। जो वाग्बाधा के कारण बोलने में असमर्थ है, उसे मूक माना जाता है। भाषण कौशल सामाजिक सम्बन्धों और सीखने के लिए महत्वपूर्ण हैं, और इन कौशलों को विकसित करने से सम्बन्धित विलम्ब या विकार व्यक्तियों के कार्य को प्रभावित कर सकते हैं। कई बच्चों और किशोरों के लिए, यह शिक्षा के साथ समस्या के रूप में पेश हो सकता है।

## इन्हें भी देखें
*हकलाना
*लहजा (भाषाविज्ञान)

## सन्दर्भ


श्रेणी:वाक बाधाएँ
श्रेणी:भाषा-विज्ञान
हकलाना

**हकलाना** (अंग्रेज़ी: stammering या stuttering, स्टैमरिन्ग या स्टटरिन्ग) मानव वाक-शक्ति में एक प्रकार की वाक बाधा होती है जिसमें बोलने वाले न चाह कर भी शब्दों की ध्वनियाँ दोहराता है, उन्हें खींचता है और कभी-कभी अटककर आवाज़ निकालने में असमर्थ हो जाता है। अक्सर देखा गया है कि हकलाने वाले बहुत बुद्धिमान होते हैं और हकलाने का बुद्धिमानी से कोई सम्बंध नहीं है। यह एक आम वाक बाधा है और अध्ययन से पाया गया है कि अमेरिका के १% लोग, यानि ३० लाख अमेरिकी, हकलाते हैं। अनुमान लगाया गया है कि अपने जीवनकाल में लगभग ५% लोग किसी-न-किसी आयु में हकलाते हैं। लड़कों में यह स्थिति लड़कियों से दो से पाँच गुना ज़्यादा पाई जाती है।

## इन्हें भी देखें
* वाक बाधा

## सन्दर्भ


श्रेणी:वाक बाधाएँ
मैजलन (अंतरिक्ष यान)

**मैगलन अंतरिक्ष यान** (Magellan spacecraft), एक 1035 किग्रा (2280 पौंड) वजन का रोबोटिक अंतरिक्ष यान था जिसे सिंथेटिक एपर्चर रडार का उपयोग करते हुए शुक्र की सतह के मानचित्रण और ग्रहीय गुरुत्वाकर्षण को मापने के लिए 4 मई 1989 को नासा द्वारा शुरू किया गया था। इसे **वीनस राडार मैपर** के रूप में भी जाना जाता है। 

श्रेणी:Missions to Venus
श्रेणी:NASA space probes
श्रेणी:Destroyed extraterrestrial probes
श्रेणी:1989 in spaceflight
श्रेणी:Space radars
त्रिवेणी पुष्प

**त्रिवेणी पुष्प** इलाहाबाद के समीप अरैल नमक स्थान पर यमुना के तट पर स्थित एक भव्य स्थापत्य है। यह एक मीनार के रूप में है जो संगम से दक्षिण-पूर्व दिशा में स्पष्ट दिखता है। अन्य चीजों में, यहाँ पर कई पौराणिक मंदिरों के नमूने और अन्य धार्मिक प्रतिकृतियों को रखा गया है जैसे, रामजन्मभूमि, बद्रीनाथ, केदारनाथ, गौतम बुद्ध इत्यादि।

अरैल का पुराना नाम अलर्कवती था और वर्तमान में यहाँ महर्षि महेश योगी द्वारा स्थापित बड़ा सा आश्रम और विद्यालय है। त्रिवेणी पुष्प इसी संस्था द्वारा स्थापित मीनार है।

श्रेणी:प्रयाग
श्रेणी:प्रयागराज के दर्शनीय स्थल
पाकिस्तानी मानक समय

**पाकिस्तानी मानक समय** ( ; देवनागरीकृत :* पाकिस्तान मे'यारी वक़्त * ) (अंग्रेजी: Pakistan Standard Time ; देवनागरीकृत : * पाकिस्तान स्टैण्डर्ड टाइम *), पाकिस्तान का समय मण्डल है। यह ग्रीनविच मानक समय से पाँच घण्टे आगे है, अर्थात् यूटीसी +05:00 में पड़ता है। यह भारतीय मानक समय से आधा घण्टा पीछे है। पाकिस्तान में कभी-कभी गर्मियों के मौसम में दिवालोक बचत समय (अंग्रेजी: Daylight Saving Time ; देवनागरीकृत :* डेलाइट सेविङ्ग टाइम *) की प्रथा चलायी गयी है किन्तु सन् 2010 के बाद यह बन्द है।

## इन्हें भी देखें
*भारतीय मानक समय

## सन्दर्भ


श्रेणी:समय मंडल
उत्तर प्रदेश के ज़िले

उत्तर प्रदेश भारत का एक राज्य है और प्रशासनिक रूप से कई ज़िलों में बँटा हुआ है। इन जनपदों को 'विभाग' नामक भौगोलिक व प्रशासनिक समूहों में एकत्र किया गया है। वर्तमान काल में उत्तर प्रदेश 18 विभागों में बाँटा गया है जो आगे स्वयं 76 जनपदों में बँटे हैं।

नया जिला ( अस्थायी) 

महाकुंभ मेला क्षेत्र ( संगम)

## विभाग और जिले

## इन्हें भी देखें
*ज़िला
*उत्तर प्रदेश

## सन्दर्भ


श्रेणी:उत्तर प्रदेश
श्रेणी:उत्तर प्रदेश से सम्बन्धित सूचियाँ
श्रेणी:भारत के ज़िले
*
चन्द्रप्रसाद ढकाल

**चन्द्रप्रसाद ढकाल** नेपाल के उद्योगपति एवं व्यवसायी हैं। वे आईएमई समूह की कंपनियों के मालिक हैं। 

## परिचय
चन्द्रप्रसाद ढकाल का जन्म नेपालके बागलुङ जिले के अमलाचौर गाँव में हुआ था। वो स्व. हिरण्य ढकाल और जानुकादेवी ढकालका पुत्र हैं। वो त्रिभुवन विश्वविद्यालय से वाणिज्य में स्नातक हैं।

चन्द्रप्रसाद ढकाल द्वारा संचालित संस्थान:
*हिमालय पावर पार्टनर प्राइवेट लिमिटेड, 
*IME आटोमोटिव्स प्रा लिमिटेड के अध्यक्ष
* ग्लोबल IME बैंक लिमिटेड, 
* कुलीन कैपिटल लिमिटेड, 
* माउंटेन ऊर्जा नेपाल प्राइवेट लिमिटेड, 
* IME ऑक्सीजन प्राइवेट लिमिटेड, 
* इंटरनेशनल मनी एक्सप्रेस, 
* यात्रा एवं पर्यटन प्राइवेट लिमिटेड

## बाहरी कड़ियाँ
*Chandra Dhakal Reelected As a Chairman of Global Bank
*United Bank of India Signs MoU with Global Bank Ltd. (Nepal) for offering Indo-Nepal Remittance Services
*Al Ansari Exchange signs agreement with IME to offer remittance service to Nepal
*Al Ansari Exchange signs agreement with International Money Express to offer remittance service to Nepal
*Mr. Chandra Prasad Dhakal, Honorary Consulate of Indonesia appealed Nepali businessman to take part in the Trade Expo Indonesia
*IME centre in Banepa

## सन्दर्भ

श्रेणी:नेपाली व्यवसायी
कासगंज ज़िला

**कासगंज ज़िला** भारत के उत्तर प्रदेश राज्य का एक ज़िला है। ज़िले का मुख्यालय कासगंज है।

## इन्हें भी देखें
* कासगंज
* उत्तर प्रदेश
* उत्तर प्रदेश के जिले

## सन्दर्भ

श्रेणी:उत्तर प्रदेश के जिले
*
बलरामपुर ज़िला

इस नाम के एक से अधिक ज़िले हैं:
* बलरामपुर ज़िला, उत्तर प्रदेश
* बलरामपुर ज़िला, छत्तीसगढ़
अमेठी ज़िला

**अमेठी जनपद** (Amethi district) भारत के उत्तर प्रदेश राज्य का एक जनपद है। जनपद का मुख्यालय गौरीगंज है। स्वामी  श्री परमहंस एवं च्यवन मुनि की तपो भूमि है।

## इन्हें भी देखें
* अमेठी
* गौरीगंज
* उत्तर प्रदेश के ज़िले

## सन्दर्भ

श्रेणी:उत्तर प्रदेश के जिले
*
निरंकारी

**निरंकारी** सम्प्रदाय सिख धर्म का एक सम्प्रदाय है। यह सन् 1851 में उत्तर-पश्चिम पंजाब में बाबा दयाल द्वारा स्थापित एक सुधार आंदोलन था। उन्होंने सिखों की प्रथाओं और मान्यताओं को वापस उसी रूप में स्थापित करने का प्रयास किया जैसा उनके अनुसार गुरु नानक के समय प्रचलित थीं। यह आंदोलन  सिख साम्राज्य के अंत और रणजीत सिंह की मृत्यु के बाद सिख इतिहास में उभरा।

निरंकारी किसी भी छवि के साथ "निराकार" ईश्वर की प्रस्तुति का दृढ़ता से विरोध करते हैं और मानते हैं कि साच्चा सिख धर्म *नाम सिमरन* (ईश्वर के नाम को याद रखना और दोहराना) पर आधारित है। वो बाबा दयाल दास वंश के जीवित वंशानुगत गुरुओं में विश्वास करते हैं। उनके अनुसार सिख धर्मग्रंथ एक खुला पाठ है जिसमें गुरु गोविन्द सिंह के बाद उनके जीवित गुरुओं के ज्ञान के साथ जोड़ा जा सकता है। निरंकारी मानते हैं कि धर्मग्रंथ की व्याख्या करने और सिखों का मार्गदर्शन करने के लिए एक मानव गुरु की आवश्यकता है। 

निरंकारी स्वयं को सिख मानते हैं और सिख इतिहास का भाग मानते हैं। मूल रूप से रावलपिंडी में अपने *दरबार* के निकट के क्षेत्रों में बसे थे लेकिन सन् 1947 में भारत के विभाजन के बाद उन्होंने नव निर्मित मुस्लिम-प्रधान पाकिस्तान को छोड़ने का निर्णय लिया और सामूहिक रूप से भारत चले आये। सन् 1958 में उन्होंने चण्डीगढ़ में एक नया दरबार स्थापित किया। निरंकारी सिख समकालीन भारत में बस हुये हैं जिनमें श्रीनगर से कोलकाता तक के समुदाय शामिल हैं।
## सन्दर्भ

श्रेणी:सम्प्रदाय
आँधी

**आँधी** मौसम से संबंधित धटना है जिसमें तेज़ हवाओं के के साथ धूल और गुबार उड़ कर दृश्यता को कम कर देते हैं। कभी कभी आँधी **झंझावाती** और चक्रवाती तूफानों के पहले हिस्से को भी कहा जाता है जिसमें वर्षा नहीं होती है। गर्मियों में चलने वाली आँधियाँ आमतौर पर तापमान के बढ़ने की वजह से हवा का दवाव कम होने के कारण आती हैं। इस हवा के दवाव को संतुलित करने के लिए ठंडी जगह से ज्यादा दवाव वाली हवा तेजी से गर्म जगह की तरफ बढ़ने लगती है, जो अपने साथ धूल भी लेकर आती है जो आगे जाकर आँधी का रूप ले लेती है।

## सन्दर्भ

श्रेणी:मौसम
श्रेणी:मौसम विज्ञान
श्रेणी:मौसम संबंधित विपदायें